Oled Sa kunagi mõelnud, mida Euroopa Liit Sinu heaks konkreetselt teeb? Kui oled, siis leiad käesolevast brošüürist vastuse: selles antakse lühike ülevaade mõnest käegakatsutavast sammust, mille EL on 2010. aastal astunud, et elu paremaks ja lihtsamaks muuta. Mõnikord on selleks igapäevaelu mõjutavad lihtsad lahendused, nagu näiteks mobiiltelefonide tootjate mõjutamine, et nad võtaksid kasutusele  standardse laadija. Mõnikord on selleks Euroopa õigusaktid, millega antakse reisijatele uusi õigusi. Mõnikord tähendab see, et võideldakse üleeuroopaliste ja ülemaailmsete jõudude vastu, et säilitada ELi majanduslik tasakaal ja luua uusi töökohti. Mõnikord aga tähendab see, et me aitame nii Euroopas kui kaugemalgi loodusõnnetuste või inimtegevusest põhjustatud katastroofide tagajärjel kannatada saanud inimestel lootust säilitada. Igatahes tegutseb EL selle nimel, et luua Euroopa, mis on kooskõlas selle  asutajate võetud ülesandega, milleks on töötamine "Euroopa rahvaste" heaks. Kõik, mida teeme, on mõeldud Euroopa kodanike hüvanguks. EL tõstab ka edaspidi poliitika kujundamisel esiplaanile inimeste huvid